《泊钓台》
宋代·蔡楠

高台百尺凌云碧，维舟夜久霜月白。瘿木窣窣摇枯藤，寒濑潺潺落苍石。

先生退隐知几年，汉家钟鼎徒凌烟。高风千古磨不尽，山水照映长明鲜。

我来俯仰惭羁旅，冲寒愁怕玄冬暮。此身不负白鸥盟，暂此迟留亦何预。

起来搔首江茫茫，孤篷却逐雁随阳。人生游行岂易得，惟有此夕难相忘。

作者简介：蔡楠（？？～1170）字坚老，号云壑，南城（现属江西）人。生年不详，卒于宋孝宗乾道六年。工诗词，吕本中等常与之唱和。官宜春别驾。著有云壑隐居集三卷，词有浩歌集一卷，《文献通考》传于世。